钦定古今图书集成/明伦汇编/氏族典/第497卷 > 《四川总志》 > 邓元起
## 钦定古今图书集成/明伦汇编/氏族典/第497卷 > 《四川总志》 > 邓元起

按《梁书邓元起传》：“元起，字仲居，南郡当阳人。起家奉
朝请，雍州刺史萧缅板为槐里令，迁武宁太守。义师
起，萧颖胄与书招之，率众与高祖会于夏口。和帝即
位，授冠军将军。中兴元年，为益州刺史。天监初，封当
阳县侯，征为右军将军，以西昌侯萧藻代之。是时梁
州长史夏侯道迁以南郑叛，魏将王景引孔陵寇东”
西，晋寿并遣告急。众劝元起急救之，元起不从。藻表
其逗留，不忧军事，收付州狱，于狱自缢。